text:
Ogni volte che si cjatin, i 11 elets dal Parlament Furlan a visin la Cuesture e la Digos: puest public dal incuintri, motivazions dal cjatâsi. Parcè che mai si sa: “E che dopo no nus vegnedin a dî che o sin clandestins. Nô o sin pe trasparince. Dut ae lûs dal soreli: ce che si fâs, al va subite online”, a spieghin. In cheste suaze a àn celebrât ai 3 di Avrîl, a Merêt di Cjapitul, la lôr Fieste dal Friûl, cun tant di Prin Congrès e deliberazion des propuestis atuativis. Stant che il nestri gjornâl al jes dopo dal inovâl de Patrie, o vin cirût di scandajâ il contignût des primis aprovazions, prime che lis stessis a vessin il bon acet uficiâl dal Parlamentin jessût des web-urnis di fin Otubar 2014.
Il “pachet” di decisions al è cetant variegât: al va de economie a internet, ma al pase ancje pal Quirinâl. Scomencin propite di cheste ultime azion, che e veve di jessi metude in vore za ai 6 di Zenâr (la precedent convocazion), ma che e je stade sospindude par jessi declinade miôr, ancje par vie che si spietave il gnûf incuilin dal Cuel. Cumò che al è, il “Parlament furlan” al darà aprovazion a une letare che e sarà inviade a Sergio Mattarella: i domandaran di no jessi di lui mai plui rapresentâts. La intenzion e je che di insiorâ il “dossier Friûl” di mandâ in sede Onu, par dimostrâ che il teritori al è intune condizion di un “vueit istituzionâl” e convinci cussì il Palaç di Veri a concedi la indipendence. Il sudoku gjeopolitic in cors al viôt tratativis e zûcs di aleancis, che a puartaressin il Friûl a gjoldi de poie dal so nemî numar un di simpri, ven a stâ Triest. In pratiche: otignude la indipendence dal Friûl, a Triest al sarès garantît un status similâr a chel di Honk Kong rispiet ae Cine. Par chest, i rapuarts cun chei dal Teritori Libar di Triest a son bogns. Tirâts, invezit, chei cui venits: chei che cualchi mes prime dai furlans a vevin inviât il lôr referendum pe indipendence a àn plui voltis declarât che, tal câs di distac de Italie, il Friûl al sarès finût sot dal Leon di San Marc. Fum tai vôi par i nestris, tornâ cu la Serenissima. Di ca, la aleance cun Triest, in funzion anti-Vignesie. Par rinfuarcî lis filis, i nestris indipendentiscj a tornaran a vierzi i seçs in Otubar. Altri vôt, simil a chel dal an prime: par dimostrâ che a volê il distac de Italie a son simpri di plui.
Intant la Associazion Res Publiche Furlane, che partît no je, in Friûl, e à tirât su plui di 1500 iscrizions. Si figotin di vê tocjât scuasi il Pd, che però partît al è, e al è ancje il prin de regjon cun 1600 tesserâts. Insome, vuere di numars. Almancul psicologjiche. Dut câs, nissune veleitât o corse te politiche “regolâr”. Anzit: no vuelin propit miscliçâsi a chei altris.
Sul front Internet, il Parlament al à inviât une serie di azions par che cierts programs informatics a sedin disponibii ancje in marilenghe. E al sta cirint volontaris par voltâ par furlan il pachet di Google, il sisteme di navigazion Mozilla e il software Skype. Inviadis podopo dôs proceduris uficiâls in Californie. Une cun la aziende di Mark Zuckerberg par vê la version furlane di Facebook. E une cun la Icann, (acronim di Internet Corporation for Assigned Names and Numbers), l’ent amerecan che al gjestìs lis direzions internet dai sîts, par vê il domini “.fur”. Za in vore, un lûc internet pe regjistrazion di prodots “made in Friûl” (madeinfriul.eu), il spazi informatîf lavosdalfriul.eu e un ebook cun ducj i post dal misteriôs Blanc Luche, che cumò, su fb, si clame Vuardie dal Friûl. ❚
✒ Redazion
Lis strategjiis dal Parlament Furlan............
Ogni volte che si cjatin, i 11 elets dal Parlament Furlan a visin la Cuesture e la Digos: puest public dal incuintri, motivazions dal cjatâsi. Parcè che mai si sa: “E che dopo no nus vegnedin a dî che o sin clandestins. Nô o sin pe trasparince. Dut ae lûs dal soreli: ce che si fâs, al va subite online”, a spieghin. In cheste suaze a àn celebrât ai 3 di Avrîl, a Merêt di Cjapitul, la lôr Fieste dal Friûl, cun tant di Prin Congrès e deliberazion des propuestis atuativis. Stant che il nestri gjornâl al jes dopo dal inovâl de Patrie, o vin cirût di scandajâ il contignût des primis aprovazions, prime che lis stessis a vessin il bon acet uficiâl dal Parlamentin jessût des web-urnis di fin Otubar 2014.


c: text/html

text:
In pôc timp, al è stât metût adun un calendari di cuatri apontaments tematics su la storie dal Friûl, de Protostorie fintremai ai dîs plui dongje di nô.
Al è nassût cussì il Grup “Furlans di doman”. Un non che al è vignût fûr de cussience di vivi intune regjon che e je simpri stade tal mieç de Europe, une tiere peade ai grancj moviments migratoris des popolazions te antighitât come ai grancj acjadiments de storie plui resinte. Se no si cognossin la storie e lis tradizions, no si pues vê une plene cussience di ce che al sucêt in dì di vuê e no si pues pratindi di capî ad implen chei altris. Bisugne savê cui che si è, par capî dulà lâ e cuâl puest cjapâ tal mont. Chest al è il spirt dai “Furlans di doman”, un grup viert a ducj che al à volût dâ une “scjassade” tai mês de Sierade intal Friûl des Culins fevelant di storie de nestre tiere.
Vie pai incuintris, i relatôrs a àn doprât un lengaç divulgatîf propit par rivâ a fâsi capî di ducj e par dâ la pussibilitât al public di intervignî slargjant cussì i contignûts o lant plui sot in chei che la curiositât dal moment e sburtave a sclarî. Si è scomençât a Ruvigne, ai 30 di Setembar, cun Angelo Floramo che al à fevelât “Dai cjastelîrs aes stradis di Rome”. Po dopo, il viaç te storie al è lât indenant a S. Denêl cun Gianni Sergio Pascoli e “La Patrie dal Friûl jenfri Patriarcjât e dominazion veneziane”, a Rivis Darcjan cun pre Romano Michelotti e “La specialitât de Glesie di Aquilee”, par sierâsi ai 21 di Otubar a Vilegnove di S. Denêl cun Alberto Vidon e “Il Friûl di Napoleon ai dîs plui dongje di nô”. Lis seradis a son stadis fatis cul jutori di “Glesie Furlane” e “La Patrie dal Friûl”, cu la colaborazion de Regjon, cul patrocini de Provincie di Udin e dai Comuns che a àn ospitât i incuintris.
Intant, il grup al sta za pensant al 2012, al à za une direzion di pueste (furlansdidoman@gmail.com)
e un blog (furlansdidoman.blogspot.com).
Stefania Agostinis
ATUALITÂT – A son nassûts i furlans di doman............
In pôc timp, al è stât metût adun un calendari di cuatri apontaments tematics su la storie dal Friûl, de Protostorie fintremai ai dîs plui dongje di nô.

robotstxt: allowed

filter: keep


text:
La Fondazione Friuli e à di pôc publicât il bant “Welfare 2021” che al permetarà aes realtâts dal teritori furlan di presentâ lis domandis di contribût dentri dai 18 di Fevrâr pai progjets indreçâts aes personis no autosuficientis, ai minôrs in cundizion di disasi, aes personis cun disabilitât psicofisiche, e ancje par intervents inovatîfs pal sostegn de domiciliaritât midiant di sistemis di telemonitorament e teleassistence. Il bant al repliche il model dal an passât e al intint dâ continuitât al model di sostegn intun moment une vore dificil come chest. Viodude la situazion, la Fondazione Friuli e à volût semplificâ lis proceduris pe presentazion des domandis. «O volìn dâ rispuestis rapidis e funzionantis – al à dit il president de Fondazione Giuseppe Morandini – : salût publiche e medisine preventive a son lis areis prioritariis di intervent di frontâ, cirint di une bande di furnî rispuestis aes bisugnis plui urgjentis, e di chê altre di insisti su progjets sperimentâi par inovâ il sisteme di welfare». Ancje cheste edizion dal bant Welfare e gjolt dal contribût dal grup bancjari Sanpaolo e de colaborazion de Regjon, in particolâr de direzion de sanitât des singulis aziendis sanitariis: «Fâ zûc di scuadre – al à dit l’assessôr regjonâl Riccardo Riccardi – al vûl dî meti in cjamp dutis lis risorsis e lis competencis che nus permetin di combati insiemi e di superâ cheste situazion storiche. Se di une bande il public al sta doprant dutis lis risorsis pussibilis par frontâ la pandemie, al è impuartant che ancje lis istituzions privadis a dedin il lôr supuart. La Fondazione Friuli e à la poie plene de Regjon, inmò di plui cuant si cjale i destinataris des iniziativis sostignudis, tant che anzians no autosuficients e minôrs cun problematichis psicofisichis». «O vin tornât a confermâ – al dîs Renzo Simonato, diretôr di Intesa San Paolo pal Nordest – la nestre poie ae Fondazione e o condividìn la volontât di proviodi cun intervents mirâts. Fin dal inizi de pandemie, Intesa San Paolo e à ativât misuris imediadis e concretis par frontâ lis emergjencis economichis e sanitariis dal paîs, ancje cun donazions ae Protezion Civîl». ❚
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
6,00 € 4,00 €
… E ALTRIS ZÛCS ENIGMISTICS
a cura di / par cure di ALESSANDRA KERSEVAN e GIULIANO VELLISCIG
Un imprest didatic par imparà zuiant. Il prin numar al è pai fruts, il secont pai frutats de scuole medie, ma ancje gjoldibii e plasevui pai grants. Il tierç numar par ducj.
Imparare giocando. Il primo numero è dedicato alle scuole elementari, il secondo ai ragazzi delle medie. Entrambi sono piacevoli e divertenti anche per i grandi. Il terzo numero è per tutti.
E à colaborât: Francesca Gregoricchio
Dissens pai zûcs di Francesca Gregoricchio e Paola D’Elia
Dissen de cuvierte e impagjinazion: Paola D’Elia
Revision pe grafie uficiâl: Elena Pecile (Sportel pe lenghe furlane dal Comun di Tavagnà) e Donato Toffoli
Esaurito
Il progjet di cheste publicazion, tacât cu la edizion pai fruts des scuelis primariis e po dopo des mediis, si siere cun chest librut indreçât ai grancj, che al met adun simpri la lenghe furlane e il zûc.
Un Mandi di cûr
Recensioni
Ancora non ci sono recensioni.
Ti potrebbe interessare…
-
14,00 €
di CARLO TOLAZZI Savê che No dome modon e je une frase che si pues lei cul istès significât sei tacant di çampe sei…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
-
6,00 €4,00 €
… E ALTRIS ZÛCS ENIGMISTICS a cura di ALESSANDRA KERSEVAN Un imprest didatic par imparà zuiant. Il prin numar al è pai fruts, il…
Prodotti correlati
-
12,00 €
INTE BASSE FURLANE CU LIS VICENDIS DAI MULINÂRS DI MUÇANE di CRISTIAN SEDRAN Cheste e je la storie di trê gjenerazions di mulinârs dal…
-
12,00 €10,00 €
di FRANCESCA GREGORICCHIO Cui no si è mai insumiât di fermâ il timp, podê svolâ su la Lune o rivâ a cjatâ di dulà…
-
20,00 €15,00 €
di DANTE ALIGHIERI voltât par furlan / traduzione di PIERLUIGI VISINTIN par cure di / a cura di ALESSANDRO CARROZZO La traduzion complete par…
-
8,00 €
di FRANCESCA GREGORICCHIO Loreta e à une famee che e pararès un pôc strambe. Ma ce isal di stramp tal vê une mari che…
-
15,00 €
STORIIS DI FÛC E DI FUM / STORIE DI FUOCO E DI FUMO di CRISTINA NOACCO Lizeris, ferbintis, dramatichis, zentîls. Lis conte la vôs…
-
15,00 €
di LUSSIA DI UANIS Lussia di Uanis, scritore e artiste, cu la storie dal farc Bepopalon e dal farcut so nevôt nus ufrìs une…
-
8,00 €
di FRANCESCA GREGORICCHIO Dino al à doi fradis e une sûr, un nono e une none, dodis gjats e une cjice. Ma al à…
-
12,00 €
di GEORGE ORWELL voltât par furlan / traduzione di LUCA DE CLARA Traduzion di un dai tescj plui famôs de leterature mondial, Animal Farm,…
-
12,00 €10,00 €
di RAFFAELE SERAFINI … une serie di storiis origjinâls e che si lein intun flât! A son storiis che a someis fatis par jessi…
-
12,00 €
di STIEFIN MORAT Al è sucedût alc di brut a Udin e tal Friûl dal avignî. Une vore brut. No dal gjenar di chel…


text:
- Bizi Discord'da ve Facebook'da takip etmeyi unutmayın!
- Mobil uygulamalarımız yayında! App Store ve Play Store 'dan edinebilirsiniz!
Valorant Test Grup 1
Valorant Test Grup 1
PCPlatform
TurkeyKonum
TurkishDil
Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1Valorant Test Grup 1
Bu takımın henüz bir maçı yok!


text:
Sore il mio cjâf ce grant sflurî di stelis,
ce sflurî di memoriis tal gno cûr!
E tu, malincunie, tu mi fevelis
cun chê tô vôs tant sglonfe di lancûr.
Chestis seris di lui culì son bielis,
e mi plâs tant di piardimi tal scûr;
ma il mio pinsîr ‘l è dut un svol di velis
che là, tra cîl e mâr, si dan daûr.
Giovanni Lorenzoni (1884-1950). Nassût a Gardiscje dal Lusinç, al à vivût e studiât a Innsbruck, prime di tornâ in Italie. Al è stât il prin president de Societât Filologjiche Furlane, fondade a Gurize intal 1919. Di lui no si pues no memoreâ il bielissim viers, une vore preseât de bande di Pasolini: “vuê mi cjante une odule tal cûr”. Lis sôs poesiis a son racueltis intes oparis Vôs dal Friûl e Chest miò cûr, buride fûr postume intal 1976, par cure de SFF. Al à vût publicât ancje prosis: La Madalene e Puare Pierine.
par cure di Laurin Zuan Nardin
LA POESIE. Gnot di Lui (1926)............
Sore il mio cjâf ce grant sflurî di stelis,


text:
Anna Ewers for V Magazine by Willy Vanderperre
val mont pictures svea, luisa val mont, deviantart val mont grace, val mont forest, marie byval mont, luisa val mont product, minouche val mont deviantart, val mont pictures claire, lea val mont deviantart, april mag val mont, val mont alexa, val mont pictures, organic val mont april, val mont deviantart olivia
:
Val Mont Girls Magazine Nancy
Ladies Mag Val Mont Deviantart
Girls Mag Val Mont Melody
Valmont Women Mag De April
April Val Mont Girls Mag Claire


text:
O soi daûr a viodi un tichinin di television prin di lâ a durmî, cuant che mi ven voie di gjoldimi un ultim sigaret. O slungji la man, o brinchi il pachet, o sbisighi dentri cul dêt… nuie, finîts. La voie e devente necessitât.
O salti sù de poltrone. Di bot mi soi visade che il tabachin de stazion al reste viert fin dîs di sere. O cjali l’orloi: dîs mancul vincj, no ài tant timp.
O plati la buse sui bregons de tute e la maiate di cjase cul capot, o brinchi al volo lis clâfs de machine e, cence patente ma cu lis çavatis di lus, regaladis dal gno om a Nadâl, o partìs a la bande de stazion.
Cuant che o soi a pôcs metros e o viôt za la vetrine iluminade dal tabachin, tac… black out!
No fâs in timp a disperâmi, viodint la tabachesse sierâ la buteghe, montâ in machine e filâ vie, che il gno telefonin al fâs PLIN! Un messaç.
«Sêtu culì? Sêtu tu Cheche? O soi la None».
O scrîf «None? Sêtu tu?» Invie e spiete.
PLIN «Indurmidide? O soi jo, ti ai dite, cui altri?»
O scrîf «Ma se tu sês muarte passadis dôs setemanis!» Invie e spiete.
PLIN «Ce centrial chest cumò?»
O scrîf «Nuie, tu âs reson. Ma, gjavimi une curiositât: in ce maniere scrivistu?» Invie e spiete.
PLIN «Cul telecomand de television». Clâr. La none e à vût simpri un debul pal telcomant de television. No lave a durmî mai cence.
O scrîf «Ma none, cemût fatu a srivi? Chel al à dome numars!» Invie e spiete.
PLIN «Ma ce scrivi e scrivi, o cjacari dentri!» Dut clâr.
«Cumò sta buine e atente. Mi soi impensade di vê dismenteade la dentiere sot dal cussin dal ospedâl. Tu âs di lâ a cjolile».
O scrîf «Ma none, a son dîs di sere passadis, no mi fasin nancje jentrâ!» Invie e spiete.
PLIN «Tu larâs doman di matine, cocâl».
O scrîf «Tu as reson none…» Invie e spiete.
Cui sa parcè ma o ai idee che il gno cerviel nol funzioni come che al dovarès. Di sigûr si trate di mancjance di nicotine.
PLIN «Cumò o soi strache. O voi a durmî. Mandi ninine e…no sta dismenteâti de mê dentiere pierdude».
Il telefonin si distude, ma si tornin a impiâ ducj i lampions de strade.
Cumò mi covente cjatâ un distributôr di sigarets, cjoli la mê dose e sclarîmi lis ideis.
Tant che o supi cun godiment l’ultin sigaret de zornade, o pensi al probleme che o varai di frontâ doman: in ce maniere fracâ une dentiere dentri intun telefonin?
di Francesca Gregoricchio
#130


text:
Silvius Leopold Weiss; Silvius Leopold Weiss; Silvius Leopold Weiss; Silvius Leopold Weiss; Silvius Leopold Weiss; Sylvius Leopold Weiss; سیلویس لئوپلد وایس; 西尔维厄斯·利奥波德·魏斯; Silvius Leopold Weiss; シルヴィウス・レオポルト・ヴァイス; Silvius Leopold Weiss; סילביוס לאופולד וייס; Sylvius Leopold Weiss; Silvius Leopold Weiss; Sylvius Leopold Weiss; Sylvius Leopold Weiss; Sylvius Leopold Weiss; Sylvius Leopold Weiss; Sylvius Leopold Weiss; Silviuss Leopolds Veiss; Sylvius Leopold Weiss; Silvius Leopold Weiss; Silvius Leopold Weiss; Sylvius Leopold Weiss; Sylvius Leopold Weiss; Silvius Leopold Weiss; Sylvius Leopold Weiss; CiлbBiyc Лeoпoлbд Baйc; CилbBиyc Лeoпoлbд Baйc; Sylvius Leopold Weiss; Silvius Leopold Weiss; Sylvius Leopold Weiss; سيلڤيوس ليوپولد ويس; EίλBιouς Aέoπoλvt Bάις; 실비우스 레오폴트 바이스; compositore e liutista tedesco; compositeur et lutiste allemand; deutscher Komponist und Lautenist; آهنگساز آلمانی; tysk komponist; tysk kompositör; tysk komponist; tysk komponist; Duits componist en luitist; německý hudební skladatel a loutnista; Compositor y laudista alemán del Barroco tardío; német zeneszerző; Saksalainen säveltäjä; German composer and lutenist; niemiecki kompozytor; Γepuavός uouσιkoσuvθέtnς kaι λaoutίσtaς tou uπapόk; cyfansoddwr a aned yn 1686; Silvius Leopold Weiss; ジルヴィウス・レオポルト・ヴァイス; Silvius Leopold Weiss; Sylvius Léopold Weiss; Sylvius Leopold Weiß; Silvius Leopold Weiss; סילביוס ליאופולד וייס; Silvius Leopold Weiss; Sylvius Leopold Weiß; Sylvius Leopold Weiss; Sylvius Leopold Weiss; Leopold Sylvius Weiß; Silvius Leopold Weiss; Silvius Leopold Weiss; Sylvius Leopold Weiß; Sylvius Leopold Weiss; Sylvius Leopold Weiss; Sylvius Leopold Weiss
Media in category "Silvius Leopold Weiss"
The following 4 files are in this category, out of 4 total.


text:
Controlôr dai procès
Il compit principâl de applet “Controlôr dai procès” al è chel di mostrâ la ativitât dal/des to(s) CPU e la cuantitât di memorie doprade. Ti permet di monitorâ singui team, cambiâ la lôr prioritât, e copâju se il program si bloche. Intai ambients multi-processôrs ti permet di disabilitâ singui processôrs/core. Cuant che Tracker o Deskbar a colassin tu puedis tornâ a inviâju dal menù di Controlôr dai procès.
I indicadôrs a çampe a mostrin la utilizazion di ogni CPU, Invezit la sbare a diestre e mostre la memore consumade. Visiti che il numar di indicadôrsa al dipent dal numar di processôrs/core dal to computer.
Se nol è ancjemò in esecuzion, inviant “Controlôr dai procès” al domandarà se si à di vierzilu in modalitât barcon o “vivi” tal Deskbar. In modalitât barcon tu puedis ridimensionâ la visualizazion des sbaris ridimensionant il barcon e dopo doprâ la mantie dal Replicant par strissinâlu sul scritori.
Pardut là che tu lu instalis, al ven doprât cuntun menù contestuâl, vie clic diestri.
Par tornâ a gjavâ la applet dal Deskbar, deselezione tal so menù contestuâl .
Sierâ une aplicazion
Par sierâ di une aplicazion al baste sielzi il so non dal menù. Chest al è un mût net par sierâ aplicazions, tant che fâ clic sul so boton par sierâ. Dut câs, sta atent a no sierâ procès di sisteme o demonis. La afidabilitât dal sisteme e podarès jessi comprometude.
Ûs de memorie
Monitorâ la memorie al pues jessi pitost imprecîs.
Chest menù ti permet di tignî di voli la utilizazion de memorie par ogni team tal to sisteme. In bande al non dal team si à dôs colonis: la prime cu la cuantitât riservade pe memorie che si pues scrivi, la seconde e mostre dute la memorie includût il spazi in dome-leture (librariis condividudis par esempli).
La prime rie Risorsis di sisteme e cache... e mostre la cuantitât di memorie totâl doprade dal sisteme e di dutis lis aplicazions. La lungjece de sbare blu si base sul totâl de memorie fisiche tal computer. Lis riis sucessivis a mostri la memorie doprade par ogni procès. Fâs câs che la lungjece de sbare blu si base dome su la part atualmentri doprade de memorie.
Thread e ûs de CPU
Chest menù al permet di cambiâ lis prioritâts dai thread, copâ i team o fâur il debug.
Al prin nivel si viôt i nons dai team. Fasint clic su di un, tu puedis copâ il team intîr. La part blu scure de sbare al è il timp passât tal codiç dal kernel, la part blu clare in codiç utent, la part verde intal/intai thread inatîf(s). Une sbare jemplade dal dut di blu e significhe che il team al sta doprant dute la potence di elaborazion.
Il secont nivel al mostre i thread particolârs di un team. Fasint clic suntun, tu puedis fâ il debug o copâlu. Une sbare jemplade dal dut di blu e significhe che il thread si è tacât e al ocupe dal dut un processôr/core.
L'ultin nivel dal menù ti permet di cambiâ une prioritât dal thread. Sta atent cun chel! Come regule gjenerâl la prioritât di un thread e à di sei contrarie rispiet al so ûs de CPU. Cioè, plui al cîr di rivendicâ timp ae CPU, plui bas al à di jessi la sô prioritât. In gjenerâl, no sta fâ pastiei cu lis prioritâts de aplicazion; contate il so autôr, chel al è il so mistîr.


text:
Il sport de identitât, il sport de libertât
Il zûc dal balon e la cusssience politiche e identitarie si poin un cun chê altre, massime tal Paîs Basc. In tancj si visin dal Athletic Bilbao e de Real Sociedad e cualchidun ancje de jentrade tal stadi Atotxa di Donostia, ai 5 di dicembar dal 1976, des scuadris de Real e dal Athletic, cui lôr doi cjapitanis, Inaxio Kortabarria e José Ángel Iribar, che a tegnin in man une ikurrina, la bandiere basche che in chê volte e jere fûr leç. Ma in pôcs a cognossin la storie secolâr di chê che a tacâ dal 2009 si clame Euskal Selekzioa. Dal 2016 si pues corezi cheste ignorance cu la leture di un biel libri talian, che al conte dute la storie de nazionâl basche di balon e si fisse plui in detai su la esperience fate di chê scuadre tra il 1937 e il 1939, par fâ cognossi ator la cause basche e la lote cuintri dal franchisim che al jere daûr a cjapâ il podê.
Marco Stolfo
E. Molinelli, ‘Euzkadi. La nazionale della libertà. LA storia mai raccontata della selezione basca di calcio: una squadra antifascista, Hellnation, Rome, 2016.
________________________________
Goulamas’k, musiche ocitane resistente
Musiche ocitane fuarte e resistente. E je chê che zaromai di disevot agns a sunin e a cjantin i Goulamas’k, formazion de regjon de Lengadoc che dal 1999 e messede cun snait e cun sentiment rock, folk, punk e ska e tescj che a palesin une clare cussience sociâl e identitarie. Ae fin dal an passât la band di Puègserguièr e à dât fûr un gnûf album, che al conferme ad implen lis sôs carateristichis di fonde, a tacâ dal titul: ‘Resisténcia’. In dut a son vot cjançons: a son ancje tocs par francês, par spagnûl e cun alc di catalan, ma la plui part a son par ocitan, a tacâ di ‘Voli Volar’, cul so biel tîr ska-core, di ‘Miseria’ e dal toc che i da il titul ae racuelte, cuntune ande in chel istès epiche e lizere. Infos: www.goulamas-k.com
Marco Stolfo
Goulamas’k, ‘Resisténcia‘, cd GK prod 2016.


text:
Salacor, cuant che chest numar de “Patrie dal Friûl al vignarà let, a saran di bielzà stâts riunîts i Conseis provinciâi di Udin e Pordenon. Almancul cussì o speri.
Li e varès di jessi stade finalmentri deliberade – in spiete che si decidin a fâlu ancje a Gurize – la costituzion de Assemblee dal Friûl clamade o Associazion des Provincis furlanis o Comunitât dal Friûl. Nô no si ustinìn su une nomenance o su chê altre . Ce che nus interesse al è che il Friûl, fin vuê dividût in trê Provinciis, al cjati une strade par metisi finalmentri adun. Cence paronance di une bande su chê altre, mantignint lis individualitâts di Gurize, Pordenon e Udin e des lôr provinciis. Ma metintlis insiemit par lassâ a ognidune di contâ di plui e cun chel permeti al Friûl unît di domandâ i siei dirits tant sul plan storic, che sociâl e culturâl a front di Triest, di Rome, di Bruxelles. Nol puarte di nissune bande che cualchi sorestant di Udin, Gurize o Pordenon al disi che cheste Associazion no a di vê significât al di fûr di une colaborazion di stamp aministratîf. Tai fats si met insiemit trê Conseis provinciâi elets di ducj i furlans (a mancjin dome chei dal mandament di Puart!), par decidi dut un l’avignî dal Friûl e dal sô popul e chest al sarà impuartanton. Te regjon Friûl – Vignesie Julie e in Italie chest fat di unitât dal Friûl, fin cumò sparniciât, al darà cussience a ducj che il Friûl e i furlans a son un popul. Cun dutis lis sôs esigjensis che a varàn di jessi tignudis in cont plui che sostignudis in maniere separade, provincie par provincie. Al sarà clâr, anzit un grum clâr, che cheste Regjon e je fate di Triest e dal Friûl. Ce mai “friulgiuliani “ o “Friuli Venezia Giulia “ cence lineute!! Ancje il gnûf Statût regjonâl al varà di tignî cont di cheste realtât storiche, culturâl e linguistiche. E su chê fonde, furlans e triestins (ancje se metûts insiemit par resons politichis talianis e forestis) a podaran convivi pal miôr, ognidun vint rispietade la sô identitât, la sô autonomie e adatadis formis di autoguvier. Sì, parcè che il Friûl unît, cu la Associazion des Provinciis furlanis e cul contribût des categoriis economichis e dai Sindacâts dai lavoradôrs, al podarà realizâ progjets pal disvilup economic, sociâl, culturâl che a vadin dal gurizan, al udinês, al pordenonês, ae Cjargne. Chestis competencis, compagnadis di risorsis finanziariis, a rivaran a lis Provinciis furlanis, come ai Comuns riunîts tai Ater, su la fonde de riforme federaliste de Regjon che, come che e stabilìs la leç regjonâl n. 1 dal 2006, e à di lassâ ae Regjon dome podês legislatîfs e di programazion, destinant dutis lis funzions di atuazion aes Provinciis e ai Comuns singui e asociâts sul teritori. Al incontrari di ce che al è sucedût fint cumò, come cui progjets che la Zonte regjonâl e cîr di imponi pal curidôr 5, pai eletrodots, pes cassis di espansion des aghis dal Tiliment e v. i. Cuntune riforme federaliste serie o podarìn duncje vê insiemit, tant che un Friûl ricostituît te sô unitât storiche, che une forme di autoguvier che al lassi decidi ai furlans il lôr avignî. Come che sîs agns indaûr cincuante mîl furlans a vevin domandât firmant la Petizion pe Assemblee des Provinciis furlanis e l’autoguvier de nestre tiere. Ma par vê tai fats chest grant progjet cetant che al sarà di sudâ e di scombati par vinci lis resistencis al cambiament! Masime di chei che vuê e doman a àn e a varan il podê de Regjon e che a fasaran di dut par no molâ la borse e lis clientelis eletorâls!
Assemblee dal Friûl simpri plui dongjeArnalt Baracêt
Salacor, cuant che chest numar de “Patrie dal Friûl al vignarà let, a saran di bielzà stâts riunîts i Conseis provinciâi di Udin e Pordenon. Almancul cussì o speri.


text:
In spiete dai prins proviodiments, “La Patrie dal Friûl” e stimole il GNÛF governadôr
ROBERTO MURADORE
Te smire dal sindicalist Cisl il rûl des societâts partecipadis
“Compit de Regjon al è creâ un contest favorevul ae economie. Lis impresis piçulis e mediis, che a costituissin in grande part il tiessût produtîf furlan, no àn la pussibilitât di ativâ in maniere autonome chês funzions imateriâls che vuê a coventin plui di simpri, tant che il marketing, la internazionalizazion, la digjitalizazion”. Roberto Muradore, 63 agns, sindicalist de Cisl de zone di Udin e de Basse Furlane (che di chê al è stât par un pieç segretari gjenerâl), al indiche une agjende impegnative pe gnove zonte regjonâl. “Lis nestris impresis a van judadis no parcè che no capissin chestis prioritâts, ma parcè che lis lôr dimensions a impedissin di meti in organic personis specializadis in chescj setôrs. La propueste e je cheste: lis societâts partecipadis regjonâls a van riformadis e focalizadis su lis azions di supuart aes impresis piçulis e mediis, inietantjur lis competencis specialistichis che a coventin intal mont di vuê. Vonde fâ dome prestits aes impresis! Pluitost, che si furnissin esperts che a van ator pal mont a ativâ iniziativis di internazionalizazion pes impresis furlanis”.
Lant ancjemò plui intal concret, e va miorade la viabilitât interne regjonâl: “Nol è pussibil vê di stâ une ore e mieze par lâ di Udin a Pordenon, e la metât dal timp par lâ a Trevîs. Dopo, al è clâr che il Friûl Ocidentâl al cjale bande il Venit. No dîs che si vedi di fâ stradis dibant, ma almancul intervignî dulà che in efiets al covente ai citadins e aes impresis”.
Altri pont impuartant, al è “no distruzi ce che di bon al è stât fat in chescj ultins 5 agns. Rilancimpresa al à sistematizât la architeture des zonis industriâls. Nol va butât vie ma al va rindût operatîf intal sens di plui servizis aes impresis insediadis o che a podaressin insediâsi. Al va ancje confermât il lavôr fat sul turisim par creâ gnûfs filons di atrat che a vadin di là dal model tradizionâl des feriis al mâr o in mont”.
Dut al à di pontâ al miorament de ocupazion: “Il lavoradôr che al piert la ocupazion al va responsabilizât sul so impegn necessari a ricualificâsi par tornâ a jentrâ intal mont dal lavôr. Di là tal mont dai ents di formazion – al siere Muradore -, a varessin di jessi ufiertis plui oportunitâts di cressite professionâl, midiant di robuscj periodis di pratiche, di bande des impresis che a cirin professionalitâts specialistichis e inovativis, e de Cjamare di cumierç, par cui che al vûl inviâsi bande il mont de imprenditorie e de libare profession”.
di Roberto Pensa


text:
Cuant che o voi tun ristorant, mi plâs simpri cercjâ alc di gnûf, un savôr mai sintût, un abinament che o viôt par la prime volte. E no mi fâs pôre mai nuie: o pari jù di dut, e in gjenar mi plâs ancje.
Ducj i miei amîs di Rome a crodin che al sedi parcè che o soi di buine bocje, e no si rindin cont che invezit e je dute sane culture furlane.
Il furlan, come che o podês imagjinâ, nol lavore par mangjâ, ma al mangje par lavorâ: par chel no i impuarte masse ce che al met sot i dincj, cussì la cusine furlane e je vignude sù cence stâ tant a mateâ, nome metint insiemit ce che si cjatave tal ort cun ce che si cjatave ta la stale. Distès, sarà stât il câs, sarâ stât l’istint da lis feminis, cun dut chel messedâ ce che si cjatave, la cusine furlane e je saltade fûr propite buine, e par me e je une da lis plui gustosis dal mont.
A son doi i vêrs classics da la cusine de nestre tiere: gnocs e polente. I furlans a fasin gnocs di cualsisedi robe: a son gnocs di patatis, gnocs di coce, gnocs di pan, gnocs di scuete, gnocs di spinaze e ancje gnocs di susinis. A mancjn nome i gnocs di polente. Ah, sì: la polente. La polente e va ben cun dut: polente e bacalà, polente e muset, polente e frico, polente e tocj, polente e luianie, polente e lat. La uniche robe che no va ben cu la polente, lu varês capît, a son i gnocs.
Une atre robe che o varessis di vê capît, al è che la massarie no sta tant a fastiliâ cu lis categoriis dai savôrs: dolç, salât o gherp nol impuarte, al sta dut ben. Cussì a son nassûts i cjarsons, che a son un prin, ma cul cacao dentri (o ben la ue passe, o altris robis che no somein stâ tant ben e invezit a stan). Stesse robe pai gnocs di susinis o par polente e lat. Par noaltris, chê di messedâ e je une vocazion: cumò che mi ricuardi, mê none e meteve il zucar ta la mignestre, e gno nono al tocjave il pan tal vin.
Cussì, un furlan che al va fûr dal Friûl al reste mâl prin di dut parcè che nol cjate gnocs. No esistin gnocs di amatriciane, gnocs a la milanese, gnocs di purcitut sart, a son nome chei di patatis, ma chei a son ducj bogns di fâju, no? Ma soredut, il furlan al reste mâl par la monotonie dal mangjâ. Une robe di indurmidîsi sul plat par la stufe: dolç cul dolç, salât cul salât, tocj nome cu la cjar e mai dibessôl. Nuie: nancje un pocje di fantasie. E dopo a disin di noaltris, che o sin dûrs e rigorôs.
In fonts nol è nuie di mâl a messedâ un pôc i savôrs, no? E je la robe plui normâl dal mont. Cumò, scusaitmi, ma e je ore di gulizion e o ai propite voie di brovade e muset.
Bete di Spere
AI 32 DI MAI – Messede che ti messede, vele chi la cusine furlane!............
Cuant che o voi tun ristorant, mi plâs simpri cercjâ alc di gnûf, un savôr mai sintût, un abinament che o viôt par la prime volte. E no mi fâs pôre mai nuie: o pari jù di dut, e in gjenar mi plâs ancje.


text:
Un set cinematografic, Johnny Depp, X Factor e il pampagal Pippo
Interots i provins pal film Il Bacio par cause di une fulminante epidemie di herpes.
Intes vals dal Nadison a àn celebrât il prin dal an tailandês, il Friûl di fat al è ancje sorenomenât taj-landie.
Osôf e devente la citât des orchideis, al jere miôr agns indaûr cuant che a jerin altris plantis.
Il pampagal Pippo salvât dai students dopo vê riscjât di vignî copât di un corvat. Mancul fortune par une famee di palestinês bombardade, e jere a stâ masse lontane dai Riçs.
Ben 3.000 zovins ae marcje pe pâs a Udin, dome 200 pai provins di X Factor a Lignan. I numars a son clârs, e pûr in television no trasmetin mai la pâs.
Dopo l'euforie par l'avistament dal sosie di Johnny Depp a Udin, moments di panic cul sosia di puar Pavarotti.


text:
20° Congrès anuâl
ai 4 di Dicembar dal 2020
In linie e in streaming, sul sît de SSTeF
e su Vimeo
Program
14.30
Salûts e presentazion dal Congrès
Antonino Morassi, President de SSTeF
Piero Mauro Zanin, President dal Consei Regjonâl de Regjon Friûl Vignesie Julie
Pietro Fontanini, Sindic di Udin
Eros Cisilino, President de ARLeF
Silvana Schiavi Fachin
Salût al prof. Nereo Perini pai siei cent agns
14.45
Lectio magistralis - Di lenghis e lenghis di culture: su la elaborazion des lenghis ‘piçulis’
Luca Melchior
Universitât di Klagenfurt
14.45
15.30
Comunicazions - Medisine preventive in Friûl Vignesie Julie pai migrants de rote balcaniche vie pe pandemie dal COVID
Guglielmo Pitzalis, Paolo Pischiutti
Grup Immigrazione Salute FVG de SIMM
Valentina Brussi, Alice Pischiutti
Medisine Sociâl dal Dipartiment di Prevenzion de ASUFC
15.50
Comunicazions - Capî i fatôrs che a influencin la adozion de agricolture di precision: une indagjin in Italie
Stefania Troiano, Francesco Marangon
Universitât dal Friûl
Matteo Carzedda
Universitât di Triest
15.50
16.10
Comunicazions - Une atrezadure par miorâ il lavôr dilunc lis primis trê etis dal cavalîr
Rino Gubiani
Universitât dal Friûl
16.30
Comunicazions - La impuartance de esperience cui fruts pe formazion professionâl dai mestris de scuele primarie
Emanuela Vidic
Universitât dal Friûl
16.30
17.00
Comunicazions - “Udin 2050”. Studi di un progjet di rigjenerazion e trasformazion urbane pe citât di Udin cun efiets su dute la regjon
Sandro Fabbro
Universitât dal Friûl
17.20
Comunicazions - Il plan in pendence: machine ‘artificiose’ doprade pe costruzion de fuartece di Palme e strument sientific a cjaval dal XV e XVI secul
Lorenzo Marcolini, Pier Luigi Del Frate
AIF (Associazion pal Insegnament de Fisiche)
17.20
17.40
Comunicazions - Cualchi avanzament tai problemis inviers dinamics pes telis di ragn
Antonino Morassi
Universitât dal Friûl
18.00
Comunicazions - Educazion linguistiche e Language Teacher Cognition: une cuistion che e rivuarde dome i insegnants di lenghe?
Paola Solerti
SSTeF e ANILS
18.00
18.20
Conclusion des voris


text:
Ripâr Grego: l'altâr
Home Trois Troi Furlan Novesime tape Valbrune Foto 2
Dogna - Valbruna
Località attraversate
La Capele Zite e je stade costruide intal 1917 dai soldâts stirians dal 10° bataion Landsturm (Milizie Teritoriâl) e dedicade ae femine dal Imperadôr Karl, sucessôr di Franz Josef muart intal Dicembar dal 1916. La capele e à resistût ai avigniments belics e e je stade restaurade intal 1984.
Steme comunâl
di Malborghet e Valbrune
Dogna - Valbruna
Località attraversate
Steme comunâl
di Malborghet e Valbrune
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari


text:
Chest il test de interogazion.
AL SINDIC DI MAIAN
Leint la stampe locâl di vuê al risulte che in frazion Sant Liseu si sedi verificât un fuart incuinament des aghis dal Cuar e de zone, cause vueli industriâl che al è jessût di une cisterne.
Il sot scrit conseîr comunâl CHRISTIAN ROMANINI
al interoghe
il sindic e la zonte
- par savê cuale che a je la reâl situazion
- se a son stadis individuadis responsabilitâts par chest fat
- ce previodiments che la aministrazion e intint cjapâ in mert a cheste situazion
mandi e grazie
christian romanini
conseîr di FI
Aes 18.30 il Sindic nus à convocât in Municipi par informânus cemût che a son lis robis. In sostance cualchidun al à viert une saracinesche intune tubature e al è vignût fûr il vueli. A son in cors indagjins. Jo o ai domandât che la cisterne che e je restade plene di vueli di cuant che la fornâs e je sierade, a vegni bonificade e svuedade. Il vueli al è il combustibil dal for de fornâs, ma dopo tot agns al semee che nol puedi plui jessi doprât.
tai prossims dîs sperìn di rivâ a savê alc di plui. Intant il comun al à scugnût intervignî clamant une scuadre di bonifiche e cumò viodarìn cui che al paie.
Finide la riunion o soi lât a viodi e in efiets, cuant che si rive a un ciert pont si viodin lis cjanussis plenis di vueli e la puce e je pardabon fuarte.
Tai coments, il trafilet che al jere sul Gazzettino.


text:
File o filò e jere la vegle che i contadins a fasevin dopocene, fin a miezegnot, di Novembar a dut Fevrâr, in tantis stalis.
Probabilmentri il tiermin file o filò, al vignive dal lavôr feminin fat de maiorance des feminis inte stale, il filâ, apont. Si leve intes stalis par mantignî la socializazion intal unic “ambient” riscjaldât intal Invier lunc e dûr. Un vêr lûc di svagament, prime che a rivassin i prins televisôrs intai agns Cincuante, dulà che si contavin storiis, flabis, esperiencis. A jerin ancje stalis cul filò a teme: une stale specializade in contis dal orôr, une in peteçs, o si podeve sintî a pontadis, tant che intune fiction di vuê, la storie di barbe Pieri che al veve fate la vuere dal 1915-18.
IN FILE
Discurint poi des fileres,
par chês stales dongje i bûs,
van filant dutes les seres
un siet-vot maçui di fûs,
cjacarant d’ogni fantate:
no savês chê, ch’a cjol chel…
cjare vô… mi pâr ch’a è mate,
che no ‘ndà piç di cerviel!
Les nuviçes po contante,
che saran chest carnevâl,
e di lôr simpri slengante:
chê e fâs ben, l’altre fâs mâl.
E cussì par ogni file
si discor di zoventût,
e di ducj ju fats de vile
che savê lor àn podût.
I umin poi stan cjacarante
su le grepie ben sentâts
o la vacje o il bo laudante,
discurinte di mercjâts.
E cussì l’unviâr va vie
cul scjaldâsi un pôc par lûc,
o in te stale o in ostarie,
o in te cove o dongje il fûc.
(Florendo Mariuzza,1766-1854) ❚
✒ O.P.
“In File”: di dulà vegnial il titul de manifestazion............
File o filò e jere la vegle che i contadins a fasevin dopocene, fin a miezegnot, di Novembar a dut Fevrâr, in tantis stalis.


text:
L’urli di piere…
Cheste Istât 2022 si siere cun il bot dilunc il troi CAI353 che mi à puartât a lì dal Cjampanili di Val Montanaia e al ripâr Perugini… une cjaminade une vore preseade che si scugne fâ almancul une volte inte vite e che ducj chei che a son passionâts di montagne a àn fate ancje plui di une volte… lant sù dilunc il canalon, indulà ch’al côr il riu Val Montanaia, si è contornâts de biele crete des Dolomiti Furlanis e biel prest si tache a viodi il Cjampanili, che si fâs un tic bramâ par vie che al mancje ancjemò un biel toc prin di rivâ lì dal ripâr Perugini… ma cuant che si rive lì de boschete si pues biel za viodilu in dute la so bielece e jo o ai pensât a tropis voltis che Mauro Corona al è lât a rimpinâsi sù chê biele crete e a cetant bulo che al è stât… di fat e je une parêt grandonone e une vore alte e par fâle e covente une buine preparazion sedi fisiche, che tecniche, che mentâl… fate la ultime fadure e rivâts lì dal prât si cjatâsi intun cjadin cenglât des cretis… la Croda Cimoliana, il Campanile Pordenone, la Cima Meluzzo, la Cima Rosina e v.i. e vint voie si pues lâ sù fintremai ae Forcella Montanaia… il timp al jere biel ancje se, la sù, la buere frede si faseve sintì… fatis lis fotos ancje ae biele parêt nord o soi tornât indaûr fin lì dal parcament dongje dal Ripâr Pordenon… par lâ e tornâ mi son ladis plui o mancul 4 oris e il disnivel fat al è stât D+ 850 m… in some, une biele cjaminade impegnative ma ripaiade de bielece dal Cjampanili di Val Montanaia…
Buinis cjaminadis a ducj !!!


text:
Mandi nono!
Mandi Bete, cemût? Âstu pront di gustâ?
No, nono, vuê no ai propite voie di stâ a remenâ pignatis. O cjolarai alc al take away.
E dopo?
Dopo ce?
Alc che al tache vueit, e dopo? Si implenial?
Take away, nono!
Eh, tache vueit! Cjale: jo no sai ce robis stranis che tu cjolis, frute, ma jo soi usât a fâ il contrari. Cuant che o voi te ostarie, o ordeni un got di vin che al tache plen e dopo tu lu svuedis. Cuant che o voi a mangjâ in sagre, o cjol un plat di cueste che al tache plen e dopo tu lu svuedis. A ce covential comprâ une robe vueide par implenâle di bessôi?
Ma no “tache vueit”, nono, “take away“! Par inglês!
Ah, benon! Un altri di chei strambolots intune altre lenghe! E ce vuelial dî?
Al è come un ristorant, dome che no tu stâs li a mangjâ, ma tu puartis la robe a cjase.
E paistu?
Par fuarce che tu pais, nono! Cui vuelistu che ti dedi di mangjâ a gratis?
Ce raze di maleducâts, però.
Parcè po, nono?
Tu pais e no tu puedis nancje stâ sentât a mangjâ li di lôr! Ma cui fasial cussì? Ce mût di compuartâsi!
Ma al è fat a pueste, nono. Cuant che tu âs voie di mangjâ a cjase tô, ma no tu âs voie di stâ a mateâ e a fâ di gustâ, tu cjolis il mangjâ pront intun take away.
E dopo tu âs ancje di implenâlu di bessôl.
Nono…
Ah, scuse, e je vere, l’inglês! Ma ce ti dano, i cituts cu la robe di scjaldâ come che e faseve tô mari cuant che tu jeris ae Universitât? Rost, muset, la cuince pe paste? Robis cussì?
Ma no, nono, par solit i take away a àn robis come pize, sushi e altris robis gjaponesis, hamburger, kebab…
Ah, no robis furlanis alore: lu savevi jo! Un furlan ti darès almancul une cjadree par sentâti, no ti lassarès mai lâ vie cussì, cu la robe intun cit!
Ma al è fat a pueste, nono!
Sì, sì, frute, va ben. Scoltimi, però. La prossime volte che no tu âs voie di fâ di gustâ, ven chi di me, che ti din di mangjâ e ti fasìn ancje sentâ ta une taule come che Diu comande. E chei altris che a tachin vueit, se a àn voie cussì. Noaltris ti implenin il plat e, se tu lu svuedis, tal implenin ancjemò.
di Bete di Spere
NO SON PERAULIS PAR VECJOS. Take away............
Mandi nono!


text:
Al va indenant il cicli di concierts di musiche baroche inte suaze de “Le giornate del Tiepolo”, afidât ae direzion artistiche di Flavia Brunetto e promovût de Fondazione Friuli. Il desideri di tornâ a scoltâ la grande musiche dai agns dulà che Giambattista e Giandomenico Tiepolo a vevin piturât Udin cun oparis di une bielece straordenarie al invie, tai lûcs frescjâts dai doi grancj pitôrs, ripropuestis di alt nivel des musichis di chê ete, metint dongje lûcs e suns in reclams continuis jenfri soluzions des arts figurativis e di chês musicâls.
Dal 2010 tai lûcs di Udin dai doi Tiepolo, ven a stâi il palaç patriarcjâl, il domo, la glesie de Beade Vergjine de Puritât e il cjistiel, si son podudis scoltâ lis musichis dai plui famôs compositôrs dal Sietcent, tant che Vivaldi, Boccherini, Scarlatti, Bach, Händel, adun di chês dai musiciscj che a Udin a viverin e a operarin tai agns che i Tiepolo a crearin lis lôr oparis in citât. Si trate di compositôrs che a Udin a forin mestris di capele tant che Paolo Benedetto Bellinzani o Bartolomeo Cordans, o tant che i udinês Giuseppe Garzaroli e Giovanni Battista Tomadini, il palmarin Pietro Alessandro Pavona, o musiciscj che ancje se nassûts a Vignesie a divignivin di fameis di origjin furlane tant che Giovanni Battista Ferradini. In ducj chescj compositôrs si cjate la gracie e la lizerece dal Tiepolo, la imagjinazion e la vitalitât, il ciment de invenzion e la stravagance.
Jordi Savall, Le Concert des Nations, Sonia Prina, Vivica Geneaux, Romina Basso, la Baroque Venice Orchestra, Giuliano Carmignola, Evangelina Mascardi a son cualchidun dai nons dai ospits preseâts dal progjet articolât e plurienâl sostignût di Regjon Friûl-Vignesie Julie, Universitât di Udin, Fondazione Friuli, parochie di Sante Marie Anunziade, Museu dal domo, Associazion Iduna, Academie Ricci e Css.
A son ancjemò doi i apontaments in program chest an: vinars ai 3 di Avost, aes 9 sot sere, inte glesie de Beade Vergjine de Puritât si podarà preseâ la trombe baroche di Oliver Lakota (prime dal conciert, aes 8 e un cuart, e sarà une visite vuidade aes oparis dal Tiepolo) e domenie ai 2 di Setembar, aes 5 sot sere, in domo a Udin, il grant conciertist todesc Wolfgang Zerer al sunarà suntun orghin Nachini dal 1751. L’ingrès ai events al è libar. ❚
Piero Cargnelutti
FONDAZIONE FRIULI. Notis barochis tai lûcs dai Tiepolo............
Al va indenant il cicli di concierts di musiche baroche inte suaze de “Le giornate del Tiepolo”, afidât ae direzion artistiche di Flavia Brunetto e promovût de Fondazione Friuli. Il desideri di tornâ a scoltâ la grande musiche dai agns dulà che Giambattista e Giandomenico Tiepolo a vevin piturât Udin cun oparis di une bielece straordenarie al invie, tai lûcs frescjâts dai doi grancj pitôrs, ripropuestis di alt nivel des musichis di chê ete, metint dongje lûcs e suns in reclams continuis jenfri soluzions des arts figurativis e di chês musicâls.


text:
CJAVAÇ
Te val dal lât
AMBIENT E NATURE
Par calumâ l’incjant dal paisaç, di grant interès naturalistic, o sugjerìn une soste sul Lât di Cjavaç. Di Istât lis sôs rivis a son un puest ideâl par cjapâ soreli tes piçulis splazis ospitâls, dilunc dai pontîi di len, o par polsâ sot de ombrene dai arbui.
Ancje il Palût Vuarbis, il bacin di torbe a sud di Cjavaç, e je une aree naturalistiche sugjestive in mût particolâr e un dai ambients umits plui interessants de mont furlane. Si pues visitâ il puest lant pal troi, acessibil a ducj, che al va daûr dal perimetri dal Palût.
Di interès ambientâl, ma ancje storic e culturâl, il Foran dal Riu Cjanevate e la Buse dai Pagans: il foran al è un tai sec, strent e font, fat de aghe inte mont, che al è dut fodrât di muscli e che si pues traviersâ par une desene di metris; invezit la Buse dai Pagans e je un landri grandonon e inmagant a forme di emicupule, dulà che – cussì e dîs la liende – si scuindevin une volte i “pagans”, o ben i abitants che no jerin dal puest e che a jerin “cence Diu”.
Stagione di Prosa della Carnia 2022-2023 - 52^ Edizione
Novembre 2022 - Aprile 2023
LÂT DI CJACAÇ
Al è il lât naturâl plui grant dal Friûl Vignesie Julie e aprûf des sôs spuindis, tes domeniis cjaldis vie pal Istât a rivin vacancîrs e int dal puest par cjapâ soreli, par fâ mirinde e par polsâ te ombrene sot dai arbui.
Stagione di Prosa della Carnia 2022-2023 - 52^ Edizione
Novembre 2022 - Aprile 2023
LÂT DI CJACAÇ
Al è il lât naturâl plui grant dal Friûl Vignesie Julie e aprûf des sôs spuindis, tes domeniis cjaldis vie pal Istât a rivin vacancîrs e int dal puest par cjapâ soreli, par fâ mirinde e par polsâ te ombrene sot dai arbui.


text:
For Disore
For Disore al è un comun inte Cjargne, che al dì di vuê al fâs part de provincie di Udin e al à 1.121 abitants.
Gjeografie[cambie | modifiche il codiç]
For Disore si cjate a 907 m tal Cjanâl di Peteç, inte Cjargne. Vignint sù di Tumieç al è l'ultin paîs prime di jentrâ tal Venit.
Tal teritori dal comun di For Disore al nâs al flum principâl da l Friûl, al Tiliment
Storie[cambie | modifiche il codiç]
Il paîs al à di vê origjinis celtichis, ma il prin document là ch'al è nominât For Disore al è dal 778. Tant che For Disot, For Disore par secui al à partignût a la famee Savorgnan, e par chest un timp no jere considerade part da la Cjargne.
Economie[cambie | modifiche il codiç]
L'economie dal paîs, che une volte, jessint For Disore a 907 m, e jere leade al arlevament e al artesanât, parcè che l'agricolture no rindive, dai ains '70 e si base in grande part sul turism: in graciis da la bielece dal lûc, bielon cun lis dolomitis ch'a si jevin majestosis a bonât, e dal paîs, une vore carateristic cun lis sôs cjasis di len e piere, e de presince dai implants di risalide dal Varmost, For Disore al è deventât un dai centris di vilegjature estive e invernâl plui impuartants dal Friûl.


text:
Par fâ su une cjase bisugne partî dal bas e des fondis, se lis fondis a son buinis la cjase e stâ su, par cuintri e cole ju come inte flabe dai trê purcituts, la prime e je colade cuntune soflade dal lôf e la ultime e je restade in pîts e salacor e je ancjemò su di cualchi bande.
Ai 25 di Mai cirche trê cuarts dai Comuns dal Friûl a son lâts a votâ par vê un gnûf Sindic. No ai voie di jentrâ tai numars e intes percentuâls dai votos, invezit mi interesse di cjalâ par ben un altri aspiet des votazions. In tancj Comuns dal Friûl o ai viodût che a jerin presintis tantis listis che a pandevin une direzion autonomiste e furlaniste, un numar di listis e candidâts che prime di vuê no vevi viodût.
Cualchidun di lôr al è stât elet, cualchidun altri al à pierdût ma il risultât nol è cumò cetant impuartant, la robe impuartante secont me e je stade la presince, e chescj si puedin considerâ come tancj piçui modons e tancj piçui muradôrs che a àn lavorât inte cjase de Autonomie.
Un an indaûr invezit intes elezions regjonâls, forsit chês plui impuartantis par noaltris, no jere presinte nissune vere liste indipendente e autonomiste. Sul imprin a son stâts tancj i moviments che si son metûts in vore, ma a àn costruide une cjase in premure e cence un bon progjet, e chê cjase e je di fat colade ae prime soflade dal lôf (triestin o furlan che al sedi stât al è ancjemò di sclarî par ben).
La tradizion e vûl che cualchi mês prime des votazion a saltin fûr a fâsi viodi i autonomiscj di profession cu lis lôr ideis e po dopo des votazions, che cun regolaritât a van a finî mâl, a tornin in letarc fint aes prossimis consultazions. Di fat la presince furlaniste e/o autonomiste in Regjon nissun la ricuarde plui. Nol è pussibil che intune Regjon che si definìs autonome no sedi mai presinte une fuarce politiche che e pensi cul propit cjâf e in favôr dal propri teritori.
Il purcitut nus insegne che bisugne partî di lontan par podê fâ lis robis par ben e se il Friûl al à voie di vê alc, forsit e je rivade la ore di meti adun un bon progjet di costruzion. A mancjin cuatri agns pes prossimis regjonâls, a son tancj ma il timp al passe di corse, e se e je vere che i modons e i muradôrs che si son viodûts sparniçâts pal Friûl a rivassin a cjatâsi e a fevelâsi si podarès viodi la nassite di une imprese edilizie cun denant il timp necessari par tirâ su no dome une cjase, ma ancje un palaç, e partint dal bas e dal teritori. Lis ocasion a son di cjapâ cuant che a passin e in chestis ultimis elezions i segnâi, ancje se a jerin piçui, si son mostrâts.
Forsit chescj a son discors za fats, forsit cualchidun si stiçarà e si sintarà acusât di no vê fat avonde, ma une robe secont me e je avonde clare, o ben che i timps a son cambiâts, che lis personis a son cambiadis, che cumò si presentin devant di nô gnovis gjenerazions e che chestis la pensin in maniere difarente des personis che a àn guviernât fint cumò. Ae fin dai conts al baste volêlu.
La grande fuarce autonomiste furlane dai agns setante e otante si è distudade e indurmidide, cualchidun al dîs che e je parfin muarte. In chestis ultimis elezions jo invezit o ai viodude une piçule lûs, fâle cressi e je dome une cuistion di volontât. Cheste e je la sielte di fâ tai prossims agns: crodi e tocjâ la Resurezion o se no començâ a imparâ a memorie lis litaniis dal De profundis. ❚
Luca Zoratti
Autonomie: Resurezion o De profundis?............
Par fâ su une cjase bisugne partî dal bas e des fondis, se lis fondis a son buinis la cjase e stâ su, par cuintri e cole ju come inte flabe dai trê purcituts, la prime e je colade cuntune soflade dal lôf e la ultime e je restade in pîts e salacor e je ancjemò su di cualchi bande.


text:
La impuartance dal insegnament di pre Checo Placerean te scuele al risalte soredut dal fat che un so student, za di passe mieç secul, al conserve ancjemò vîf il so ricuart. Di sigûr no si trate di contignûts specifics, ben pluitost di une metodologjie e di chê che vuê si podarès clamâ programazion, tiermin burocratic che in realtât si concretizave tes sôs lezions tant che un itinerari che al puartave i fantaçuts di une provincie lontane, come che al jere il Friûl, a une maturitât di judizi autonom e a cuistâ une libertât responsabile.
◆ Cjalant a grande distance di timp, ma di un pont di osservazion critic di sigûr plui precîs, o stimi che si puedi individuâ plui liniis te realizazion de sô ativitât pedagogjiche: prime di dut chê specifiche dal so insegnament – che a clamavin ore di “Religjon” – insegnament fat tun confront seguitîf cui grancj temis dal pinsîr ocidentâl, contestualizât te realtât specifiche dal Friûl.
◆ A jerin i agns che si celebrave il Concili Vatican II; e chel spirt di roture profonde e insperade cu la tradizion post tridentine al soflave fuart tes glesiis e tai moviments de grande part dal mont catolic. Pre Checo al cirì di spalancâ puartis e barcons de nestre ment sierade par dânus snait cun chel aiar gnûf, no dome tignintnus informâts sui lavôrs conciliârs ma, soredut, fasintnus olmâ lis lidrîs profondis di chel cambiament dal pinsîr teologjic de prime metât dal Nûfcent. E cussì, pe prime volte o sin vignûts a contat cu la teologjie protestante. Mi impensi ancjemò cun clarece lis sôs lezions sul “Coment ae letare ai Romans” di Karl Barth, che pre Checo al cognosseve fintremai il metodi di lavôr un grum esclusîf e furnît di supuarts mirabii.
◆ La Glesie intindude dal Concili tant che “Popul di Diu” e implicave, daûr la sô opinion, une conformazion une vore precise insedade te storie e te culture di ogni popul: di li, la rivendicazion ferbinte de bisugne estreme di vê une Bibie e une liturgjie te lenghe dal popul furlan e, di consecuence, une valorizazion de tradizion tipiche de Glesie aquileiese.
◆ Il Patriarcjât al deventave il simbul di cheste rivendicazion ma, sot di chê bandiere, la atenzion e jere centrade massime su lis dinamichis atuâls des realtâts eclesiâls dal Friûl, dulà che si veve di meti in opare la pastorâl dai “paîs piçui”.
◆ Mi domandi se culì il ricuart de didatiche di pre Placerean no si incrosi cun altris ricuarts in riferiment ae sô mission pastorâl: o crôt, par altri, che chest incrosâsi dai fîi de memorie al sedi il specific de sô presince che, ancje di dentri dai mûrs di une aule, si slargjave plui inlà dai confins de scuele. A conferme di chest, al è il rûl che lui al à vût te organizazion dal siopar studentesc proclamât par domandâ a fuart la istituzion de universitât dal Friûl, siopar dulà che pe prime volte o ai riscjât di cjapâ lis pachis de polizie. Esperience che si sarès ripetude tai agns straordenaris dal Sessantevot a Milan.
◆ La memorie dai events no pues – par altri – stratignî dal dut il ricuart, che de memorie razionâl si diferenzie parcè che al è cjapât dentri ancje il cûr: cuant che al jentrave in classe cun chel zigar in bocje che nus intosseave – tant che ae fin de ore ancje di Invier o scugnivin spalancâ i barcons – la sô figure e cjapave come une calamite la nestre atenzion, parcè che si inviave a colp un dialic cence confins su cualsisei argoment, pa la cuâl o pues culì confermâ che o ai capît plui di filosofie cun lui che no cul insegnant di chê materie, che po o varès sielzût come facoltât a la Catoliche.
◆ Si fevelave dal om, dai problemis fondamentâi de sô esistence. Assertôr convint dal libar arbitri che, cun voli plui atent, dopo o varès ritignût di pendence pelagjiane, stant che al palesave un otimisim san viers de nature umane puartade di biel principi al ben, dulà che il mâl al rapresentave dome une deviance che cu la libertât di judizi e cul jutori divin e podeve jessi comedade. Par me, tirât sù tes regulis di un agostinisim deteriorât che, al contrari, al svalutave ogni capacitât umane di resistence al mâl, chel otimisim san e motivât al deventà a prin colp un confuart salutâr che, cul passâ dai agns, al sdrondenà cun simpri plui fuarce fin a sdrumâle chê corace di precets dulà che e tentave di parâsi la inciertece e la pôre dal vivi.
◆ Su la mê scrivanie, di agnorums, o ten incurnisade une foto di pre Checo cul zigar in bocje e cul colbac sul cjâf, content e legri da pît dal so rocul fûr regule: imagjin perfete, par gno cont, dal so magjisteri, che al saveve comunicâ il sens de felicitât ancje cuntune sbrissade fûr de leç. ❚
Un grant mestri di vite che nus insegnave libertât e responsabilitâtRemo Cacitti
La impuartance dal insegnament di pre Checo Placerean te scuele al risalte soredut dal fat che un so student, za di passe mieç secul, al conserve ancjemò vîf il so ricuart. Di sigûr no si trate di contignûts specifics, ben pluitost di une metodologjie e di chê che vuê si podarès clamâ programazion, tiermin burocratic che in realtât si concretizave tes sôs lezions tant che un itinerari che al puartave i fantaçuts di une provincie lontane, come che al jere il Friûl, a une maturitât di judizi autonom e a cuistâ une libertât responsabile.


text:
“Jessî”, par lâ fûr des nestris presons e par tentâ di tornâ a cjatâ il nestri Jessi. Al zuie sul dopli significât de peraule “jessi” (cun o cence acent) l’ultin lavôr dal rapper Dj Tubet, alias Mauro Tubetti, che lu firme cul ex rapper dai Primo Impatto crew Ryuu (Emanuele Zucchiatti). «La cjançon e je impuartante parcè che o vin un altri rapper in marilenghe» al dîs Tubet «dopo il percors di Dlh Posse, Carnicats e Dj Tubet o podìn zontâ ancje Ryuu. Duncje o sin ae tierce gjenerazion di rappers in lenghe mari: un biel fat pe sene hip hop regjonâl che e sta cressint sedi pal talian che pal furlan, sedi tant che numar di artiscj che tant che nivel des rimis».
COLABORAZIONS
Di colaborazions e sperimentazions Tubet nol è gnûf. Di resint al à presentât il singul “Praise the Almighty” (preâ l’Onipotent), nassût in rêt cul artist gjamaican dancehall reggae Mikeylous, e cjantât in 3 lenghis: patois gjamaican, talian e furlan. Il toc al stât trasmetût ancje di radios inglesis e gjamaicanis. Il video uficiâl, diret dal congolês Souleymane Kane, al à la colaborazion dai atôrs furlan Giuliano Velliscig e congolês Oscar Kabeya. Par scoltâ chescj tocs e tancj altris che l’artist di Nimis al à metût adun in chescj agns, o cjatais une gnove compilation che si pues discjamâ sore nuie ae direzion: https://soundcloud.com/djtubet. «E ten dentri cjançons di plui stîi di reggae e rap, sedi in tiermins vocâi che strumentâi» al dîs Mauro «a son sperimentazions cun dutis lis manieris produtivis dal atari al campionator 12 o 16 bit, ai sintetizadôrs analogjics fin a rivâ al pc dal dì di vuê. Oltri che une varietât produtive e di gjenar, o vin ancje une varietât di lenghis miscliçadis, dal furlan al gjamaican al farsi al francês al talian, cun rimants ancje ae musiche popolâr».
TUBET PES SCUELIS
Vonde? Eh no, parcè che Tubet al è ancje impegnât a pandi la marilenghe tes scuelis: «O soi braurôs che i fruts di une scuele di Trep Grant a fasaran pe lôr recite il toc “Aghe” che o vevi scrit agns indaûr a partî des ideis di laboratoris fats cun fantats disabils» al conte «une biele gnove par me e pai fantats dai CSRE (Centris Socio Riabilitatîfs e Educatîfs)». Cun di plui, il rapper di Nimis al è tornât a fâ rimis tes scuelis dal Ial par sostignî «cheste robe epocâl dal furlan curicolâr», che us vin contât tal ultin numar de Patrie. ❚
Natascia Gargano
L’ultim lavôr di dj Tubet al puarte gnove vite al rap furlan............
“Jessî”, par lâ fûr des nestris presons e par tentâ di tornâ a cjatâ il nestri Jessi. Al zuie sul dopli significât de peraule “jessi” (cun o cence acent) l’ultin lavôr dal rapper Dj Tubet, alias Mauro Tubetti, che lu firme cul ex rapper dai Primo Impatto crew Ryuu (Emanuele Zucchiatti). «La cjançon e je impuartante parcè che o vin un altri rapper in marilenghe» al dîs Tubet «dopo il percors di Dlh Posse, Carnicats e Dj Tubet o podìn zontâ ancje Ryuu. Duncje o sin ae tierce gjenerazion di rappers in lenghe mari: un biel fat pe sene hip hop regjonâl che e sta cressint sedi pal talian che pal furlan, sedi tant che numar di artiscj che tant che nivel des rimis».


text:
Österreich ohne Städte über (10.000Ew):
{Wien, Graz, Linz, Salzburg, Innsbruck, Klagenfurt am Wörthersee, Villach, Wels, St. Pölten, Dornbirn, Wiener Neustadt, Steyr, Feldkirch, Bregenz, Leonding, Klosterneuburg, Baden, Wolfsberg, Leoben, Krems an der Donau, Traun, Kapfenberg, Amstetten, Lustenau, Mödling, Hallein, Kufstein, Traiskirchen, Schwechat, Braunau am Inn, Saalfelden am Steinernen Meer, Stockerau, Ansfelden, Bruck an der Mur, Tulln an der Donau, Hohenems, Spittal an der Drau, Telfs, Perchtoldsdorf, Ternitz, Feldkirchen in Kärnten, Bludenz, Bad Ischl, Eisenstadt, Hall in Tirol, Schwaz, Feldbach, Gmunden, Wörgl, Hard, Wals-Siezenheim, Gratwein-Straßengel, Marchtrenk, St. Veit an der Glan, Korneuburg, Knittelfeld, Neunkirchen, Vöcklabruck, Lienz, Rankweil, Enns, Leibnitz, Hollabrunn, Brunn am Gebirge, Bad Vöslau, Deutschlandsberg, Ried im Innkreis, Weiz, Waidhofen an der Ybbs, Trofaiach, Mistelbach, Zwettl-Niederösterreich, Götzis, Völkermarkt, Sankt Johann im Pongau, Gänserndorf, Seiersberg-Pirka, Gerasdorf bei Wien, Ebreichsdorf, Bischofshofen, Groß-Enzersdorf, Gleisdorf, Seekirchen am Wallersee, St. Andrä, Köflach, Judenburg}
= 53% Österreichs Einwohner leben am Land = 4.524.113 Menschen


text:
02 aprile 2006
Bruno Lauzi in Marilenghe
Ospit de serade al è stât Bruno Lauzi che al à presentât il so prin CD par Furlan: Bruno Lauzi in Marilenghe.
E je stade une emozion scoltâ un grant de musiche taliane (e no dome) cjantâ il so repertori par furlan. Grazie a Bruno Lauzi e Alberto Zeppieri.
La serade e sarà trasmetude di Telefriuli te trasmission "Musicafè" in dôs puntadis: vinars ai 7 e ai 14 di Avrîl.
Cui che al à gust di vê il CD, al pues domandâlu ae Associazion Numar1 .
1 commento:
- MaxPola ha detto...
-
Bulo Bruno Lauzi.. e un mandi ancje al bon Zeppieri!!!
ciao
- 3/4/06 13:05


text:
Al è di un pôc di timp che la Aministrazion Comunâl di Tumieç e sta puartant indenant diviersis iniziativis su la cuestion des salis di zûc: cualis sono stadis lis plui impuartantis in chescj ultins timps?
La iniziative plui impuartante e je la stesure di un regolament pal zûc di azart che al vignarà esaminât de Comission regolaments e puartât ae aprovazion in Consei comunâl chest atom. Si sin ispirâts a diviers regolaments di tancj comuns talians che a àn vût cûr di “sfidâ il sisteme” e di imponi limits resonevui al slargjâsi “lecit” dal fenomen. Chestis aministrazions si son dimostradis coragjosis e a àn aplicade une politiche “ative”, invezit che un ategjament passîf dal “no si pues fâ”. L’azart al puarte un grum di bêçs al Stât che lu permet e lu incentive; noaltris tal regolament o vin cirût di arzinâ il fenomen, no dome in mert aes distancis des salis di zûc des “zonis sensibilis” (glesiis, oratoris, ospedâi, e v.i.), ma imponint ai gjestôrs cors periodics di formazion sui pericui sociâi e sanitaris leâts al zûc compulsîf, e vietant la publicitât al azart in ogni sô forme, su dut il teritori comunâl: cheste e je la vere part inovative.
Parcè il probleme isal rivât in consei comunâl e ce isal stât decidût intal ultin consei dai 31 di Lui?
Il stampon dal regolament al è stât puartât in consei comunâl ai 31 di Lui di bande mê e dal conseîr Saro par sfuarçâ i timps e par permeti un dibatit ampli, viodude la emergjence de problematiche e la iniziative indecorose di une sale di zûc di Tumieç di organizâ un dopomisdì di zûcs pai fruts. La discussion e je stade buine e si à decidût di lâ indevant in spiete e, si spere, in sintonie cu la leç regjonâl sul azart, che e varès di jessi aprovade in Setembar. Si à decidût di lâ indevant distès, ancje tal câs che la Regjon no fasi in timp a legjiferâ prime dal “so semestri blanc” e la propueste e je stade deliberade ae unanimitât.
Ce conseguencis àno puartât lis sieltis dal Comun di tutelâ la salût e il probleme des dipendencis dai citadins invezit che tutelâ i interès dai gjestôrs dal business dal zûc?
Si dîs che “pecunia non olet”, ma l’aministradôr judiziôs al scuen ricognossi i pericui che a corin i citadins, soredut lis fassis plui debulis. Cuant che dopo si cîr di tirâ i fruts in iniziativis organizadis des salis di zûc, la Convenzion ONU pai dirits de Infanzie e à la prioritât su cualsisedi considerazion economiche. Il probleme nol è dome di Tumieç, duncje le tematiche dal azart e je inseride, mi risulte uniche in Regjon, tai Plans di Zone dai Servizis Sociâi dai Comuns, par podê fâ informazion, prevenzion e cure in dut il nestri comprensori montan. ■
Marta Vezzi
CJARGNE. Comun di Tumieç: inmò une volte cuintri lis slot machines............
Al è di un pôc di timp che la Aministrazion Comunâl di Tumieç e sta puartant indenant diviersis iniziativis su la cuestion des salis di zûc: cualis sono stadis lis plui impuartantis in chescj ultins timps?


text:
Il leghist si impegne a agjî su la pression fiscâl in ducj i setôrs di competence regjonâl par rindi convenient invistî in regjon
Dopo il vôt des Politichis dai 4 di Març, al è dal sigûr il candidât di bati: nol à ancjemò 40 agns (al è nassût a Verone intal 1980) Massimiliano Fedriga, leghist che al rapresentarà dute la coalizion dal Centridiestre aes elezions regjonâls dai 29 di Avrîl, e “enfant prodige” de politiche. Iscrit ae Lega Nord di cuant che al veve 16 agns, al à scjalât i vertiçs dal so partît fin a deventâ, intal 2012, cjâfs grup ae Cjamare dai Deputâts (là che al è stât elet intal 2008, a dome 28 agns di etât).
Se al vignarà elet, ce impostazion pensial di tignî bande il guvier nazionâl sui acuardis Tondo-Tremonti e Serracchiani-Padoan?
O vin di tornâ a negoziâ chescj acuardis, parcè che o vin patide une penalizazion, tra contribuzion direte e chês altris misuris previodudis de leç di stabilitât, di plui o mancul un miliart e 800 milions l’an. Che al vûl dî 1500 euros par ogni citadin dal Friûl-Vignesie Julie, neonâts includûts. Cussì a son stadis di fat comprimudis la autonomie de Regjon, la specialitât e lis competencis, parcè che dut chest al impedìs di meti in cjamp i servizis pai citadins previodûts dal Statût. O soi pront a doprâ ancje lis manieris fuartis in cheste rinegoziazion cul Stât, par evitâ che il Friûl-Vignesie Julie al sedi ridot di fat a Regjon a statût ordenari.
Uti e abolizion des Provinciis: fasaraial une cuintririforme o une semplice manutenzion? Ce asset varano Friûl e Triest? Il Friûl varaial une rapresentance istituzionâl teritoriâl?
Magari cussì no, la struture dai ents locâi individuade di cheste riforme no sta impins. No esistin alore alternativis a riviodint dal dut la impostazion e l’asset. O partirìn gjavant la obligatorietât pai Comuns di aderî aes Uti e lis penalizazions relativis. Dopo, si à di vierzi un confront cui ents locâi, stant dentri di trê pilastris fondamentâi: il prin al è che l’asset istituzionâl al à di garantî ancje la rapresentazion des identitâts e des diviersis culturis dal teritori; il secont al è che si à di tornâ al principi democratic che a son i citadins a sielzi cui che ju à di guviernâ. Tierç, si à di movi competencis di une Regjon incentradore al teritori, lassant al centri dome la funzion legjislative e programatorie, trasferint ai Comuns la part aministrative.
Cualis politichis adotaraial pe tutele e pe valorizazion de lenghe e culture furlane e di chês altris minorancis linguistichis regjonâls? Sostignaraial l’ûs inte scuele e tai mass media, includude la television?
Midiant de lenghe e de storie dal propri teritori si cree e si manten vive une comunitât. Masse voltis i citadins de nestre regjon no san nancje che ce che al è sucedût intal lôr teritori. Lenghe e storie locâl a son fondamentâls, e midiant de scuele e dai mass media – e o pensi soredut ae Rai – a van disvilupadis.
Cemût vuelial rilançâ la economie e il lavôr? In particolâr, cualis politichis par fâ plui competitîf il manifaturîr furlan e par rindi plui trativis pai invistiments lis nestris zonis industriâls?
O vin di agjî su la pression fiscâl in ducj i setôrs di competence regjonâl, par esempli aplicant la fiscalitât di vantaç za previodude dal acuardi Tondo-Tremonti, e dopo fâ une disburocratizazion concrete. Il sportel unic pes aziendis, previodût par leç, nol è mai partît pardabon. O vin di semplificâ, parcè che i coscj burocratics pe imprese a son enormis. E dome la iniziative imprenditoriâl e cree ocupazion: cui che al pense di risolvi la cuistion dal lavôr cui amortizadôrs sociâi al fale. Chês a son misuris di emergjence. O vin di rindi convenient invistî in Friûl-Vignesie Julie par creâ gnûfs puescj di vore.
Cualis politichis proponial pal benstâ sociâl, tacant di chês pe famee e pe natalitât?
Pe natalitât e pes fameis o vin di pontâ in maniere decise sui servizis. Magari cussì no, a son pôcs e tant onerôs, pensìn ai asîi nît. In secont lûc, o vin di struturâ il sisteme fiscâl regjonâl a misure des fameis, duncje modulant i pês fiscâi sul numar dai components di un nucli familiâr. O soi cetant contrari ae politiche dai bonus. No crôt che a coventin e a gjavin risorsis a politichis seriis pe natalitât.
di Roberto Pensa


text:
Drone cun la bandiere dal Friûl ignorât dilunc vie di Lituanie-Slovenie
SABIDE 11/10/2014
Pe fieste nazionâl cinese la polizie e à ispezionât 10.000 colomps par sigurâsi che no vessin intor esplosîf. A dispiet de meticolose ricercje ae fin plui di un al à bombardât.
DOMENIE 12/10/2014
Il 35% dai pensionâts al vîf cun mancul di mîl euro al mês. Il restant al lavore ancjemò.
LUNIS 13/10/2014
La Barcolane a Triest e il Festival dal Cinema Muto a Pordenon. Nô o sin restâts a Udin che e jere la Fieste des cjastinis in vie Cussignà.
MARTAS 14/10/2014
Robarie intune rostarie di Nimis, ma a àn za ricognossût 2 laris su 3. Il tierç no lu àn ricognossût parcé al è cressût masse.
MIERCUS 15/10/2014
L'apicultôr sosia di Pavarotti al à invidât Fabrizio Corona a scontâ la pene te sô aziende. Corona al à domandât l'ergastul.
JOIBE 16/10/2014
Il drone che al à discjadenât la barufe inte partide Serbie-Albanie al è ancjemò in svol. L'esercit serp i sta corint daûr cui caccia, ma lu sorpassin ogni volte.


text:
Risultati ricerca
Elementi trovati: 82
Titolo analitico
In: Sot la nape, a. 9, n. 4 (ottobre-dicembre 1957)
Titolo analitico
In: Sot la nape, a. 7, n. 6 (novembre-dicembre 1955)
Titolo analitico
In: Ce fastu?, a. 5, n. 10-11
Titolo analitico
In: Sot la nape, a.15, n.1 (marzo 1963)
Titolo analitico
In: Ce fastu?, a.5, n.3
Titolo analitico
In: Bollettino della Società filologica friulana Ce fastu?, a. 12(1936), n. 1-2
Titolo analitico
Per il nome completo del curatore cfr. l'elenco dei collaboratori a p. 5 dell'opera che contiene il presente articolo. - Contiene, con brevi note biografiche in fine: Il marciat di Cormòns / Pietro Zorutti. La cisile / Maria Molinari Pietra. La Filipputte ; L'acquedôt (da cantarsi su arie diverse) / Luigi Castelliz ; dettate dal sig. Ado Zarnetti. Unviâr / Pieri Pian. Lis ciampanis di Cormòns / Tite Robul (Ermete Zardini). Lagrimis / Alfonso Deperis. Sune, ciampane, sune / Tite di Sandri (Giuseppe Pietro Collodi). Oh, une volte / Pepi di Luise (Giuseppe Marangon). Bavesele / Fulvia Dalmasson. Profugos (Zisillis 'snidadis) / Francesco Capello (Ciaveli). Rosis / Maria Gioitti Del Monaco. Vecio mulin di aghe / Toni Gabiot (Oddo Marangon). Cormòns / Giuseppe Dutti (Bepo Volineri). La ploe / Marisa Simonetti. - In: Cormòns : sot la mont e sot la nape, p. 22-31
Monografia a stampa
Udine : Arti grafiche friulane, [s.d.]
Premiata nel concorso "D.Moro" 1930 indetto dalla Società Filologica Friulana di Udine
Titolo analitico
In: Sot la nape, a.3, n.3 (maggio-giugno 1951). - Ripubblicato in: Sot la nape, a.4, n.2 (marzo-aprile 1952)
Titolo analitico
I bêz ; La vite ; Brindis par gnozzis (pal matrimoni di mé cusine Nella Vosca cun Carlùt Clede di Gurizze) ; Lis tamossis / Maria Gioitti Del Monaco
In: Bollettino della Societa filologica friulana Ce fastu?, a. 14(1938), n. 1


text:
77 Namen gefunden
- Haarstudio Feldkirchen in Kärnten (1)
- Haas Feldkirchen in Kärnten (1)
- Haberl Feldkirchen in Kärnten (9)
- Habernig Feldkirchen in Kärnten (2)
- Hadolt Feldkirchen in Kärnten (1)
- Hafner Feldkirchen in Kärnten (3)
- Hahn Feldkirchen in Kärnten (1)
- Hallein Feldkirchen in Kärnten (1)
- Hammer Feldkirchen in Kärnten (1)
- Handel Feldkirchen in Kärnten (2)
- Handels Feldkirchen in Kärnten (5)
- HandelsgesmbH Feldkirchen in Kärnten (4)
- Hanisch Feldkirchen in Kärnten (1)
- Happerger Feldkirchen in Kärnten (1)
- Harder Feldkirchen in Kärnten (3)
- Hartl Feldkirchen in Kärnten (2)
- Hartlauer Feldkirchen in Kärnten (2)
- Haslauer Feldkirchen in Kärnten (6)
- Haslinger Feldkirchen in Kärnten (4)
- Hatzl Feldkirchen in Kärnten (1)
- hauer Feldkirchen in Kärnten (2)
- Hauptschule Feldkirchen in Kärnten (2)
- HAUS Feldkirchen in Kärnten (3)
- Hauser Feldkirchen in Kärnten (2)
- Häusler Feldkirchen in Kärnten (1)
- Hausverwaltung Feldkirchen in Kärnten (1)
- Heber Feldkirchen in Kärnten (1)
- Hecher Feldkirchen in Kärnten (1)
- Heiling Feldkirchen in Kärnten (1)
- Heilinger Feldkirchen in Kärnten (1)
- Heiss Feldkirchen in Kärnten (1)
- Heizung Feldkirchen in Kärnten (1)
- Hell Feldkirchen in Kärnten (1)
- Herbert Feldkirchen in Kärnten (2)
- Hermann Feldkirchen in Kärnten (1)
- Hernler Feldkirchen in Kärnten (4)
- HERVIS Feldkirchen in Kärnten (1)
- Herzig Feldkirchen in Kärnten (1)
- Herzog Feldkirchen in Kärnten (1)
- Hetzel Feldkirchen in Kärnten (1)
- Hilgartner Feldkirchen in Kärnten (1)
- Hinteregger Feldkirchen in Kärnten (1)
- Hirsch Feldkirchen in Kärnten (1)
- Hoch Feldkirchen in Kärnten (1)
- Hochleitner Feldkirchen in Kärnten (1)
- Hofer Feldkirchen in Kärnten (8)
- Höfferer Feldkirchen in Kärnten (3)
- Höffernig Feldkirchen in Kärnten (4)
- Hoffmann Feldkirchen in Kärnten (3)
- Höflinger Feldkirchen in Kärnten (1)
- Hofmann Feldkirchen in Kärnten (1)
- Hofmeister Feldkirchen in Kärnten (3)
- Höfner Feldkirchen in Kärnten (1)
- Hohenberger Feldkirchen in Kärnten (1)
- Hohensasser Feldkirchen in Kärnten (2)
- Hohenwarter Feldkirchen in Kärnten (1)
- Höher Feldkirchen in Kärnten (1)
- Höhn Feldkirchen in Kärnten (1)
- Hoi Feldkirchen in Kärnten (2)
- Hölbling Feldkirchen in Kärnten (7)
- Holz Feldkirchen in Kärnten (1)
- Holzapfel Feldkirchen in Kärnten (1)
- Holzbau Feldkirchen in Kärnten (1)
- Holzer Feldkirchen in Kärnten (2)
- Holzfeind Feldkirchen in Kärnten (1)
- Holzmann Feldkirchen in Kärnten (2)
- Holzmeister Feldkirchen in Kärnten (2)
- Horn Feldkirchen in Kärnten (1)
- Hotel Feldkirchen in Kärnten (4)
- Hotelbetriebs Feldkirchen in Kärnten (3)
- Huber Feldkirchen in Kärnten (30)
- Hubert Feldkirchen in Kärnten (2)
- Hubmann Feldkirchen in Kärnten (1)
- Hübsch Feldkirchen in Kärnten (1)
- Hudelist Feldkirchen in Kärnten (1)
- Hutter Feldkirchen in Kärnten (3)
- Hütter Feldkirchen in Kärnten (1)


text:
Incuintris di Vençon21 di Otubar 2005
Si tornarìn a cjatâ a la fin dal mês pai incuintris di Glesie Furlane.
A Vençon,domenie 30 di chest mês a lis 3 dopo misdì Gjespui cjantât in Domo
e subit dopo te Sale Patriarcje Bertrant bons. Nicolino Borgo al presentarà
“La glesie a 40 agns dal Concili”.Chest incuintri nus judarà a capî miôr il moment storic che o stin vivint.
In chê dì a saran presints ancje il prof. Remo Cacitti de Universitât dai studis di Milan e pre Antoni Beline. O stin inmaneant la tabele dai incuintris di chest an. Un program saurît, di sostance, che al varès di concludisi cuntune Cunvigne su Aquilee. In novembar a vignaran presentâts al public intun incuintri a Udin “Il cjant dai Salms responsoriâi” e “Cjanzonutis in Laude de Madone” di Jacum Tomadini: doi libris publicats di Glesie Furlane.


text:
In tancj a continuin a scjampâ de mont furlane, i numars a fevelin clâr. Nonostant dut però a son ancjemò personis che tal cidinôr, tai agns, a àn sielt, in cuintritindince, di partî de plane e des citâts di bessôi o cu la lôr famee, par vignî a stâ in mont e magari vierzi une imprese. Parcè lu àno fat? Ce oportunitâts àno cjatât? Cuale ise la lôr storie?
A chestis domandis al rispuint il libri «La montagna degli altri», scrit de gjornaliste di Raviei Tanja Ariis, pal editôr Andrea Moro di Tumieç, in colaborazion cu la cooperative Cramârs. Si podin scuvierzi par esempli lis storiis di Gregorio Piccin, gjestôr dal camping Valtramontine di Tramonts Disot, Sergio Scalet, artist e component dal grup Hackatao di Doltris di Dimpeç, Kaspar Nickles de aziende agricule Tiere Viere di Dordole di Mueç. Il libri al da vôs a une trentine di personis, tra piçui imprenditôrs e gnûfs abitants dai paîs di Tramonts, Clausêt, Ert e Cjas, Claut, Sauris, Dimpeç, Davâr, Rigulât, Darte, Sudri, Resie e Mueç.
Si concentre su pes esperiencis personâls, di vite e di microimprese, ma ancje su lis motivazions che lis àn gjeneradis. Tal tornâ aes lôr contis di vite vere, a cjapin ad imprest lis lôr sensazions, dant indaûr sponts di riflession pai montagnârs di nassite, cussì come ancje par chei che magari a son tentâts di lâi daûr a cheste gnove strade.
Nissun si insumie di pensâ cussì di fermâ il dispopolament, ma almancul crodi che la linie di tindince e puedi jessi frenade in gracie dal esemplis dai forescj inamorâts de mont, chest sì. ❚
David Zanirato
Deventâ montagnârs e inventâsi un lavôr............
In tancj a continuin a scjampâ de mont furlane, i numars a fevelin clâr. Nonostant dut però a son ancjemò personis che tal cidinôr, tai agns, a àn sielt, in cuintritindince, di partî de plane e des citâts di bessôi o cu la lôr famee, par vignî a stâ in mont e magari vierzi une imprese. Parcè lu àno fat? Ce oportunitâts àno cjatât? Cuale ise la lôr storie?


text:
Che Tellini al fos un om cun grancj interès e plen di iniziativis si lu viôt tai scrits che i son stâts dedicâts in chest gjornâl, e fra lis sôs tantis iniziativis si pues ancje cjatâ chê di editôr di un gjornâl che si clamave “Patrie Ladine”.
Pûr jessint a stâ lontan dal Friûl, o ben a Bologne, il so interès pe tiere di cjase al jere cussì fuart di meti in pîts tal 1921 une riviste scrite par furlan e dedicade ae ladinitât dal Friûl.
Po dopo il timp al è passât, al è cambiât il secul e parfin il mileni, e vuê o cjatìn inmò un gjornâl che al è dedicât ae ladinitât dal Friûl, ven a stâi il sfuei mensîl “Ladins dal Friûl”, publicât in Cjargne.
Bielzà di dîs agns in ca Renzo Balzan, che dal gjornâl al è il fondadôr e il diretôr responsabil, al puarte indevant cui editôrs Associazion Culturâl “Friûl tal Nord” prime e “Cjargne Culture” daspò, un lavôr precîs e puntuâl di comunicazion, informazion e culture in mert ae minorance celtiche dai Ladins de Furlanie, cussì come che al è scrit tal sottitul dal gjornâl.
Un lavôr dal sigûr grivi, chel di puartâ indevant un gjornâl sui “Ladins”, ma che al è siôr di sodisfazions, e che al poie lis fondis su cuatri cjantons di regulis ben definidis, vâl a dî: scrivi il gjornâl simpri e dut par furlan; rinunciâ a contribûts publics par no vê sotanancis viers cualchidun; stampâ e spedî il gjornâl in propri par ridusi i coscj di realizazion; mantignî e infuartî i leams cui “parincj” ladins des Dolomitis e dai Grisons.
Robis di altris timps! Nol è facil cjatâ in dì di vuê une realtât cussì volenterose che in dîs agns e à publicât 120 numars dal gjornâl, cressint di an in an fintremai a rivâ ae grande difusion on-line sul sît www.ladinsdalfriul.eu.
Di Tellini in ca i timps a son une vore cambiâts, ma al è biel viodi che intune distance cussì grande sedi di lûc che di agns, ciertis robis a son simpri avuâls, o miôr che a àn alc in comun, ven a stâi la volontât di comunicâ te proprie lenghe, il sens di partignince a di un grup etnic, il plasê di lavorâ pe cressite de comunitât, la vocazion di impegnâsi pe autonomie de proprie tiere.
Dutis robis che ancje cul passâ dal timp a restin vivis in gracie de lôr samence, une pivide piçule e ninine che si clame Friûl.
Luca Zoratti
SPECIÂL. Une editorie che e cjale aes lidrîs............
Che Tellini al fos un om cun grancj interès e plen di iniziativis si lu viôt tai scrits che i son stâts dedicâts in chest gjornâl, e fra lis sôs tantis iniziativis si pues ancje cjatâ chê di editôr di un gjornâl che si clamave “Patrie Ladine”.


text:
Co o vin avonde o disarin “vonde”
jo achi o stoi vivint une flabe
al svole chel gnotul
e si plate intun nul… ve!
Une stele cu la code che e sfante
va, cidine, li tra i roncs de culine.
un got di rosade,
‘ne civuite platade,
mur la lune, par me.
Za ch’ o ai il soreli
lu doprarai par te.
Za un rai o ai vaiut, jo
e al fâs lusôr su te.
Dute gnot o lin e il fuc nus consume,
une musiche tal aiar e sune.
Co il scur al a fin
no si viôt plui il confin
tra gnotade e di.
Za ch’ o ai il soreli
lu doprarai par te.
Za un rai o ai vaiut, jo
e al fâs lusôr su te.
Za ch’o ai
za ch’o ai
za ch’o ai il soreli
lu doprarai par te.
Za un rai o ai vaiut,
che ‘l fâs ben planc lusôr su te.


text:
Chest an o vin volût vierzi une gnove rubriche par presentâ dutis chês realtâts archeologjichis dal Friûl che, magari cussì no, a son mancul cognossudis ma no par chest mancul impuartantis. Par fâ chest o vin domandât la colaborazion de Societât Furlane di Archeologjie che dal 1989 si impegne cetant su dut il teritori par valorizâ e promovi il nestri patrimoni culturâl.
I cjistiei di Atimis
Il teritori di Atimis al fâs part di chê zone de pedemontane clamade Tiere dai Nûf Cjistiei che e presente impuartantis evidencis storichis e archeologjichis de Ete di Mieç, ven a stâi diviers cjistiei che si puedin viodi inmò in dì di vuê ancje se mâl o pôc conservâts. Achì a son presints ben trê complès, scomençant cun chel di Partistagn in localitât Borc Faris, il plui grant e componût di plui parts fatis sù in periodis diferents. La part superiôr, dulà che al è presint il turion, la capele nobiliâr, la cisterne e la zone residenziâl e je databil tor il XII-XIII secul; la part inferiôr, dulà che si cjate il palatium disvilupât su trê plans, e je sucessive (XIV-XV secul). In gracie dai elements cjatâts in chest edifici, in part sgjavât de Universitât di Udin, si è podût capî la destinazion dai spazis: il magazen tal semisoterani, il plan de rapresentance, chel residenziâl e in fin chel di servizi tal cjast.
Po dopo o cjatìn i cjistiei di Atimis Superiôr e Inferiôr, visitabii a pît cjapant un troi cun percors segnalât e ducj i doi di proprietât de famee Attems. Il prin, il plui vieri tra i doi fuartins, al ven datât tor il XII secul cuant che il proprietari, Bertoldus Episcopus de famee bavarese dai Moosburg, lu regale ae gnece Matilde e al so om Corrado; po tal 1170 il lôr fì Voldaric, marchês de Toscane, lu done ae glesie di Aquilee insiemi cun altris bens. Cheste struture, sgjavade e tornade a fâ sù tai agns ’70, e presente un turion pentagonâl e altris evidencis fatis sù in periodis diviers de sô esistence; dilunc dai sgjâfs dai ultins cuindis agns, che cumò a son promovûts de Societât Furlane di Archeologjie, a son vignûts in lûs cetancj reperts: segns di fogolârs, paviments in malte batude, curizûi di farie a testemoneâ una vite cuotidiane une vore plene e varie tra il XI e il XIII secul. Reperts impuartants recuperâts a son i rescj di past (grande cuantitât di vues di animâi soredut ovins e suins), recipients di ceramiche par fâ di mangjâ e conservâ, monedis, pendacui di golainis, tocs di armaduris, pontis di frece, dâts di vues, a testemoneâ la presince di sioris, di soldâts e di artigjans. Cualchi element al è za stât studiât e publicât dai esperts de Societât Furlane di Archeologjie, invezit il rest dai materiâi al è inmò in cors di studi.
Il secont cjistiel, chel Inferiôr, al è plui resint (tor la seconde metât dal XIII secul) ma in condizions plui precariis dal prin; a restin visibii dome dai rudars che si puedin condusi a une tor alte contornade di une cente di mûrs. Une campagne di survey e à puartât in lûs cualchi materiâl come tocs di ceramiche grese cun motîfs decoratîfs bas medievâi.
Il Museu Archeologjic Medievâl di Atimis si lu cjate te sede de vecje latarie e al conserve une part dai reperts vignûts in lûs in chescj agns in gracie dai sgjâfs fats intai cjistiei de pedemontane (www.museoattimis.it).
***
La societât furlane di archeologjie
La SFA e je une associazion di volontariât nassude a Udin tal 1989. I fins de Societât a son la tutele, la valorizazion e il recupar dal patrimoni storic-archeologjic nazionâl e regjonâl, te convinzion che i Bens storics-archeologjics a sedin di ducj e che ducj a vebin il dovê di partecipâ ae lôr conservazion.
La Societât e crôt che il volontariât, ben vuidât e sostignût des autoritâts, e sedi une buine arme, soredut se formât di personis motivadis e tantis voltis ancje specializadis.
E à sede te tor dal Cuatricent di Puarte Vilalte dulà che a cjatin puest une biblioteche amplie e un laboratori di restaur pai reperts che a vegnin dai sgjâfs. La Societât e je titolâr di cetantis publicazions sientifichis come «Quaderni friulani di archeologia» ogjet di scambi cun museus, Universitât e associazions culturâls.
Pes tantis ativitâts davueltis in chescj agns e pal just mût di fâ la SFA si è vuadagnade la titolaritât direte di concessions ministeriâls di sgjâf.
✒ Venusia Dominici e Giovanni Filippo Rosset
In colaborazion cu la Societât Furlane di Archeologjie, Par informazions: Societât Furlane di Archeologjie, Puarte Vilalte, vie Micesio 2, Udin. Tel. 0432 26560. www.archeofriuli.it


text:
Dobardò
Dobardò (par sloven Doberdob, par talian Doberdò del Lago) al è un comun ufizialmentri bilengâl (sloven-talian) di 1.410 abitants e al fâs part de provincie di Gurize.
Gjeografie[cambie | modifiche il codiç]
Il paîs al è cognossût par il so lât, un dai pôcs esemplis di lât che al à sicu afluents flums che a nassin da viertiduris soteraniis.
Culture[cambie | modifiche il codiç]
Tal comun a son ufiziâls sei la lenghe taliane sei la slovene. Talis scuelis dal comun a si insegne dome par sloven.
La scuadre di balon locâl, Mladost (significât: zoventût), e je in tierce categorie.


text:
La lenghe furlane e je stade selezionade intun video realizât de Comission Europeane par celebrâ la Zornade Europeane des Lenghis, che e cole ai 26 di Setembar.
Il video al è stât metût adun in graciis dai contribûts di tancj zovins di dute Europe, tal ambit de iniziative dal “An european dai zovins”: ce che al salte fûr e je une bugade di positivitât, frescjece e energjie tai valôrs dal multilinguisim, de diversitât culturâl, dal aprendiment plurilengâl, e de fuarce de comunicazion umane midiant dutis lis lenghis, “grandis” o “piçulis” che a sedin.
La Zornade Europeane des Lenghis e je stade istituide tal 2001 dal Consei de Europe, ae fin dal an european des lenghis, par promovi la diversitât linguistiche, il plurilinguisim e la comprension interculturâl.
In dute Europe si fevelin plui di 80 lenghis, tra chestis plui di 60 a son minoritariis.
Cjale il video ca sot e cîr la lenghe furlane.
Buine Zornade Europeane des Lenghis, unîts inte diversitât!


text:
SPECIÂL LA MAME
EDITORIÂL – Lu àn clamât tsunami. Ma ancje taramot / SPECIÂL – Femine e mari: îr e vuê / Mamis furlanis zovinis… e lis lôr frutis / «Joi se e sa mê mari»: cussì tes cjançons / Nassitis in Friûl: sarìno dome vecjos? / Turisim procreatîf: lâ tal forest par cui che al à dificoltât a vê fruts / Amôr disinteressât / AI 32 DI MAI. Di mame furlane a ‘nd è une sole / ATUALITÂT – 6 di Mai: il fumut / MEDITANTLIS TAL SO CÛR. Apontament te Universitât / L’om, il predi, il scritôr / CURTIS E CHE SI TOCJIN. La sfide dal teritori / TERITORI – Pordenon. P.P.P storie di un leam fuarton / SLOVENIE. Lis elezions in Friûl e in Italie viodudis dai media slovens / AUSTRIE. Ancje in Austrie si fâs fieste la seconde domenie di Mai / LETARIS – Sbits e paveis / CULTURE – IL FERÂL. De Senectute / ESCLUSIVE – Su la Fabriche dai predis / FOTOGALLERY. 3 Avrîl / Un libri che al scjasse / Furlan tai media / Musiche vuarbe / I CLASSICS – 4. CUINTRISTORIE DAL FRIÛL – La albe de nestre Patrie / SPIELI – Spazi di informazion istituzionâl. FEAGNE – SEDEAN – PALME /
***Par lei il numar in pdf frache su la cuviertute
Mai 2008............
SPECIÂL LA MAME


text:
Darte
Darte al è un comun inte Cjargne, che al dì di vuê al fâs part de provincie di Udin e al à 2.356 abitants.
Gjeografie[cambie | modifiche il codiç]
Darte e jè logade a 442 m tal Cjanâl di San Pieri, cercenade da verdis montagnis. In plui che il cjaulûc, a fasin part dal comun lis frazions di:
- Davosâs
- Cjabie
- Cedarcjis
- Luviee
- Dimplan
- Piedim
- Plan di Cocès
- Rinch
- Lavoret
- Rualp
- Val
Lis frazions di Piedim, Val e Rualp, a si cjatin parò tal Cjanâl d'Incjaroi, dilunc la strade che e puarte a Paulâr.
Economie[cambie | modifiche il codiç]
Al dì di vuè il paîs al vîf soredut di turism, leât ai impuartants implants termâi di Darte, in graciis dai cuâi il comun tai ultins ains no'l sufrìs dal dispopolament che invezit al tache tancj dai comuns dongje.